Калі маці чатырох малых дзетак паспявае пісаць, то гэта значыць, што яна не паспявае рабіць што-небудзь іншае. Напрыклад, я ўжо тыдзень (ці нават два?) не прыбірала ў доме, гатаваць стараюся, разаграваючы стравы з кулінарыі, ці гатую адразу шмат і мароджу ў маразілке, не гляджу тэлевізар (увогуле) ну і г.д. Я ўжо прызвычаілася вызначаць прыярытэты. Стараюся планаваць свой час, хоць з маім табарам гэта і цяжка.